《送御史周叔冶重使西蜀》
明代·史谨

绣斧皇皇下九天，循行重过锦城边。江流泻碧龙门险，驿路横城鸟道悬。

顿使春光回草木，信知风力动山川。郡中此日豺狼尽，骢马还朝又隔年。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。